FØROYA ÍTRÓTTARSAVN REGLUR FYRI“ FØROYA ÍTRÓTTASAVN” Grein 1. Navn og heimstaður Fryireikingarnevndin fyri Oyggjaleikir í Føroyum 1989 og Ítróttasamband Føroya hava avgjørt at seta á stovn grunn við navninum“ Ítróttasamband Føroya”. Heimstaður grunnisins er Tórshavn. Grein 2. Endamál Endamál við hesum grunni er at stovna eitt føroysskt ítróttasavn. Grein 3. Stovnsfæ, inntøkur og nýtsla Ogn grunnsins er við stovnanina eitt kontant innskot, sum sett verður á bók í peningastoni ella líka trygg virðisbrøv. Innskotið er 1/3 av avlopinum i samband við Oyggjaleikirnar 1989. Grein 4. Árliga avlopið hjá grunninum verður, tá nevndin metir hetta rímiligt, at nýta sambætr ásetingum í grein 2. Hesin stuðul skal tó ongantíð verða størri enn 90% av árliga nettoavlopinum. Nettoavkastið er avmarkað til árligu rentutilskriving–fíggjarognaravgjaldið og rentuskatt. Fær grunnurin innskot frá triðjamanni, verður hetta at leggja afturat stovnsfænum. Grein 5. Ogn grunnsins skal altið varðveitast og má ikki verða nýtt øðrvísi enn sambært endamáli grunnsins og sambært grein 4. Tann parturin av avlopinum, sum ikki verður nýttur sambært frammanfyri standandi reglum, skal leggjast aftur at grunningum. Grein 6. Fráboðan Eftir nevndarinnar avgerð kann verða kunngjørt i almennum føroyskum bløðum um og nær stuðul verður veittur. Grein 7. Nevnd Grunnurin hevur eina nevnd við fimm limum Hesir verða valdir á aðalfundi Ítróttasambands Føroya. Tríggir verða valdir eftir tilmæli frá stjórn ÍSF og tveir beinleiðis av aðalfundinum. Teir vera valdir at sita fýra ár, tveir fjórðahvørt ár og tríggir fjórðahvørt ár. Valdir verða eykalimir fyri hvønn nevndarlim at sita sama tíðarskeið sum hesin. Í fyrstu nevnd grunnsins verða valdir tveir limir og tveir eykalimir eftir tilmæli frá fyrireikingarnevndini av Oyggjaleikum í Føroyum 1989 og triggjir limir og tríggir eykalimir eftir tilmæli frá stjórn ÍSF. Nevndarlimirnir avgera við lutakast hvør teirra stendur fyri vali. Fyrst valda nevnin verður sitandi til aðalfund ÍSF 1995. Grein 8. Nevndin skipar seg sjálv við formanni, næstformanni/skrivara og kassameistara. Tá atkvøtt verður, er vanligur meirluti galdnadi. Stendur á jøvnum í atkvøðugreiðslu er atkvøða formannsins avgeradi. Nevndin hevur fund so ofta ein nevndarlimur ynskir hetta og minsta lagi ein ferð um árið.